b'\n_START_ARTICLE_\nKathakali\n_START_PARAGRAPH_\nKathakali (mal. \xe0\xb4\x95\xe0\xb4\xa5\xe0\xb4\x95\xe0\xb4\xb3\xe0\xb4\xbf , skr. \xe0\xa4\x95\xe0\xa4\xa5\xe0\xa4\xbe\xe0\xa4\x95\xe0\xa5\x87\xe0\xa4\xb3\xe0\xa4\xbf\xe0\xa4\x83\xc2\xa0= kath\xc4\x81ke\xe1\xb8\xb7i\xe1\xb8\xa5)\xc2\xa0\xe2\x80\x93 stilizuotas tradicinis \xc5\xa1okis ir drama, kilusi i\xc5\xa1 Keralos valstijos piet\xc5\xb3 Indijoje. I\xc5\xa1siskiria savo spalvingais kostiumais, kauk\xc4\x97mis ir dekoracijomis. Kathakali sukurtas XVII a. i\xc5\xa1 Kri\xc5\xa1nanatam vaidinimo ir naudoja malajali\xc5\xb3 kalb\xc4\x85, o ne sanskrit\xc4\x85. Kathakali vaidinimus da\xc5\xbeniausiai sudaro siu\xc5\xbeetai i\xc5\xa1 Mahabharatos ir Ramajanos (tiesa, dabar kartais vaidinamos ir scenos i\xc5\xa1 Biblijos ar \xc5\xbeymi\xc5\xb3 literat\xc5\xabros k\xc5\xabrini\xc5\xb3)._NEWLINE_Kathakali aktoriai ruo\xc5\xa1iami \xc5\xa1iems vaidinimams nuo ma\xc5\xbeens. Trup\xc4\x99 sudaro keli \xc5\xa1ok\xc4\x97jai-aktoriai, 4 \xc5\xbemoni\xc5\xb3 orkestras, 2 re\xc4\x8ditatyvo atlik\xc4\x97jai. Vaidinime did\xc5\xbeiausias d\xc4\x97mesys tenka pantomimai ir gest\xc5\xb3 kalbai. Vaidinimas tradici\xc5\xa1kai vyksta nakt\xc4\xaf, vaidinimui akompanuojama vietiniu Keralos muzikos stiliumi Sopana._NEWLINE_Pagrindin\xc4\x97 Kathakali mokykla Keraloje yra Kalamandalam.'